open-index/open-wikipedia-markdown huggingface dataset:
சிவாதா

**சிவாதா (Sshivada)** என்ற தனது மேடைப் பெயரால் அறியப்பட்ட **சிறீலேகா கே. வி** (பிறப்பு 23 ஏப்ரல் ) ஒரு இந்திய திரைப்பட நடிகையாவார். இவர் மலையாளத் திரையுலகிலும், தமிழ்த் திரையுலகிலும் நடித்து வருகிறார்.

## சொந்த வாழ்க்கை
தமிழ்நாட்டின் திருச்சிராப்பள்ளியில் விசயராசன், குமாரி தம்பதியருக்கு சிறிலேகாவாக பிறந்தார். இவர் ஐந்தாம் வகுப்பு படிக்கும்போது, இவரது குடும்பம் அங்கமாலிக்கு குடிபெயர்ந்தது. அங்கு இவர் அங்கமாலியின் விஸ்வஜோதி சி.எம்.ஐ பொதுப் பள்ளியில் கல்வி பயின்றார். இவர் 2008 ஆம் ஆண்டில் காலடி ஆதிசங்கரா பொறியியல் கல்லூரியில் கணினியியல் பொறியியல் பட்டதாரி ஆனார். இவர் தனது நீண்டகால காதலன் முரளி கிருட்டிணனை மணந்தார்.

## தொழில்
2009இல் வெளியான *கேரள கபே* என்ற மலையாளத் திரைப்படத்தில் ஒரு சிறிய பாத்திரத்தின் மூலம் தனது நடிப்பு வாழ்க்கையைத் தொடங்கினார். ஆனால் இவருக்கு போதுமான அங்கீகாரம் கிடைக்கவில்லை. பின்னர் தொலைக்காட்சியில் நிகழ்ச்சித் தொகுப்பாளராக பணிபுரிந்தபோது, மலையாளத் திரைப்பட இயக்குநர் பாசில் இவரைக் கண்டார். அவர் 2011 ஆம் ஆண்டு தனது *லிவிங் டுகெதர்* திரைப்படத்தில் ஒரு பெண் கதாபாத்திரத்தில் நடிக்க வைத்தார். பின்னர்  நெடுஞ்சாலை என்ற தமிழ் படத்தில் நடித்தார். இவரது தாய்மொழி மலையாளம் என்றாலும், சிவாதா தனது முதல் படத்திற்கு சொந்தக் குரலில் பேசினார். சாலையோர உணவு விடுதி நடத்தும் மலையாள கிராமப் பெண்ணான மங்காவின் சித்தரிப்புக்காக பாராட்டு பெற்றார். சிஃபி தனது வளைதளத்தில் இவரது துணிச்சலான நடிப்பை பாராட்டியது. திரைப்பட விமர்சகர் பரத்வாஜ் ரங்கன் இவரை "பயங்கர புதுமுகம்"என்று அழைத்தார். இயக்குநர் பாரத் பாலாவின் முன்னாள் உதவியாளர் இயக்குநராக அறிமுகமான சிவமோகா இயக்கிய ஜீரோ என்ற படத்தில், "நவீன கால மனைவியாகவும், மரபுவழியாகவும், சில பாரம்பரிய மதிப்புகளைப் பிடித்துக் கொண்டவராகவும்" பிரியா என்ற வேடத்தில் நடிக்கிறார். மாயா பட புகழ் அசுவின் சரவணன் இயக்கத்தில் எஸ்.ஜே.சூர்யா ,வாமிகா கப்பி ஆகியோருடன் நடிக்க மார்ச் 2017 இல் ஒப்பந்தம் செய்யப்பட்டார். .

## மேற்கோள்கள்

## வெளி இணைப்புகள்
* 
* 

பகுப்பு:மலையாளத் திரைப்பட நடிகைகள்
பகுப்பு:பிறப்புகள்
பகுப்பு:திருச்சிராப்பள்ளித் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
ஜோர்டைன் சமூகம்

thumb|ஜோர்டைன் எழுதிய  புத்தகமான ''ஐரோப்பிய பறவைகளின் முட்டைகள், முகப்பு'' அட்டை (1906).
**ஜோர்டைன் சமூகம்** (*Jourdain Society*) என்பது ஐக்கிய இராச்சியத்தைத் தளமாகக் கொண்ட ஒரு சர்ச்சைக்குரிய சமூகமாகும். இதன் நோக்கங்கள் 'ஓலஜி அறிவியலின் முன்னேற்றமும் பறவைகளின் முட்டைகளைச் சேகரித்தல் மற்றும் ஆய்வு செய்தலாகும். 1922ஆம் ஆண்டில் **பிரித்தானிய ஓலாஜிக்கல் கழகம்** நிறுவப்பட்டது. இது 1946ஆம் ஆண்டில் புகழ்பெற்ற பறவையியலாளர் மற்றும் உயிரியலாளர் ரெவரெண்ட் பிரான்சிஸ் ஜோர்டைனின் (1865-1940) நினைவாக இதன் பெயர் ஜோர்டைன் சமூகமாக மாறியது. இச்சமூகத்தின் உறுப்பினர்கள்  சமூகக் கூட்டமாகக் கூடி வழக்கமான விருந்துகளை நடத்தி வந்தனர். இக்கூட்டங்களில் பெண்கள் மற்றும் தொழில்முறை விற்பனையாளர்கள் அனுமதிக்கப்படவில்லை.

இவர்கள் பறவைகளில் கூடுகளில் உள்ள முட்டைகளை உள்ளவாறு சேகரித்துத் துளையிட்டு முட்டையின் உள்ளே உள்ள பொருட்களை உறிஞ்சி எடுத்து முட்டையின் ஓட்டினை அப்படியே பாதுகாப்பாக வைத்திருந்தனர். இது பத்தொன்பதாம் மற்றும் இருபதாம் நூற்றாண்டின் ஆரம்பத்தில் ஓய்வு நேரமாகக் கருதப்பட்டது. அக்காலத்தில் பாதுகாப்பு, ஆய்வு மற்றும் வேட்டை ஆகியவற்றின் எதிர் நடவடிக்கைகள் எதுவும் இல்லாமலிருந்தது. இருப்பினும், அரிய வகைப் பறவைகளின் முட்டைகளை எடுத்துக்கொள்வது அவற்றின் அழிவு மற்றும் ஆபத்துக்கு ஒரு முக்கிய காரணியாக அமையும் என்றும், இந்த நடவடிக்கைக்கு உண்மையான அறிவியல் மதிப்பு இல்லை என்றும் பாதுகாப்பாளர்கள் முடிவு செய்தனர், இதனைத் தொடர்ந்து முட்டைகளைச் சேகரிப்பது மிகவும் சர்ச்சைக்குரியதாக மாறியது. ஆரம்பக்கால விமர்சனங்களால் புண்படுத்தப்பட்ட இவர்கள் ஜோர்டெய்ன் சமுதாயத்தைத் தொடர்ந்தனர்.

1954ஆம் ஆண்டில், கூடுகளிலிருந்து புதிய முட்டைகள் சேகரிப்பது பறவைகள் பாதுகாப்புச் சட்டத்தால் சட்டவிரோதமானது. இந்த சூழலில்  பரவலாக முட்டை எடுப்பவர்கள் மற்றும் அவர்களின் வாடிக்கையாளர்களின் தகவல் பரிமாற்றமாகச் செயல்படும் என்று நம்பப்பட்டது. முட்டைச் சேகரிப்பவர்கள் அமைப்பின் உறுப்பினர்கள் கண்காணிக்கப்பட்டனர். இவர்கள் மீது பல முறை போலீசார் தாக்குதல் நடத்தினர். 1994ஆம் ஆண்டு இச்சமூக இரவு விருந்தின்போது சலீஸ்பரியில் ஆறு உறுப்பினர்கள் மீது தாக்குதலுடன் தொடர்புப்படுத்தி குற்றம் சாட்டப்பட்டனர். சேவை நிறுவனமாகக் கருதப்பட்ட இந்த அமைப்பின் மீதான பார்வை நிறுத்தப்பட்டது.

1994ஆம் ஆண்டில் இந்த சமூகம் குற்றம் சாட்டப்பட்ட உறுப்பினர்களை வெளியேற்றியது என்றும் 1998ஆம் ஆண்டில் சமூகம் "இனப்பெருக்கம் பழக்கத்தை கவனமாக கண்காணிக்கும் முதல் தரப் புலம் இயற்கை ஆர்வலர்களால் ஆனது” என்று தெரிவிக்கப்பட்டது.

## மேற்கோள்கள்

பகுப்பு:ஐக்கிய அமெரிக்கா
நூதன் பிரசாத்

**தடினாடா வரபிரசாத்** (Tadinada Varaprasad) (12 டிசம்பர் 1945 - 30 மார்ச் 2011   **நூதன் பிரசாத்** என்ற இயற்பெயரைக் கொண்ட ஒரு தெலுங்குத் திரையுலகில் நடித்த நடிகராவார். 1970களின் முற்பகுதியில் தனது திரைப்பட நடிப்பு வாழ்க்கையைத் தொடங்கிய இவர், இரண்டு மாநில நந்தி விருதுகளையும் பெற்றுள்ளார் .

## தொழில்
நூதன் பிரசாத் தனது நடிப்பு வாழ்க்கையை குண்டூரில் *நா வோட்டு* என்ற நாடகத்துடன் தொடங்கினார்.

1973 ஆம் ஆண்டில் அக்கினேனி நாகேஸ்வர ராவ் நடித்த *அந்தாலா ராமுடு* திரைப்படத்துடன் படங்களில் நடிக்கத் தொடங்கினார். இவர் *நீடலேனி ஆடதி* படத்தில் நடித்தாலும், இவரது *முத்தியால முக்கு* என்ற படமே பெரிய அளவில் அங்கீகாரம் பெற்றது இராவ் கோபால் ராவ் என்பவருடன் இணைந்து ஒரு எதிர் நாயகனாக நடித்திருந்தார்.

இவர் சாத்தானாக நடித்த *இராஜாதி ராஜு* திரைப்படத்துடன் அவரது நடிப்பு வாழ்க்கை உச்சத்தை எட்டியது. இவரது நடிப்பும், "கொத்த தேவுடண்டி பாபு கொத்த தேவுடண்டி" பாடல் காரணமாக இந்த படம் மிகவும் பிரபலமானது. இது இன்றும் பிரபலமாக உள்ளது. இவர், தனது அனைத்து தலைமுறை நாயகர்களுடன் நடித்திருந்தாலும், குறிப்பாக இரண்டாம் தலைமுறை நாயகர்களிடையே பிரபலமாக இருந்தார். *பட்ணம் ஒச்சின பதிவிரதாலு*, *கைதி* (கிராம முன்சிப்),* மகாமஹராஜு*, *ஸ்ரீவாரிக்கி பிரேமலேகா*, *கதாநாயக்குடு*, *ஆஹா நா பெல்லாண்டா* போன்ற திரைப்படங்கள் அனைத்தும் இவரது வெற்றியைத் தொடர்ந்தன.

1989 ஆம் ஆண்டில், *பாமா மாட்ட பங்காரு பாட்ட* படத்தின் படப்பிடிப்பில், இவருக்கு விபத்து ஏற்பட்டு முதுகு உடைந்தது. இதனால் முடங்கிப் போன இவர் சக்கர நாற்காலியைப் பயன்படுத்த வேண்டியிருந்தது. பின்னர் இவர் திரைப்படங்களில் நடிப்பதை விட்டுவிட்டார். ஒரு காலத்தில் இவர் கௌரவர வேடங்களில் தோன்றினார். தொலைக்காட்சித் தொடர்களுக்கும், திரைப்படங்களுக்கும் குரல்வழி மற்றும் வர்ணனையையும் செய்தார். *ஆயனக்கி இத்தரு* (1995) படத்தில் மறைந்த கும்மடி வெங்கடேசுவர ராவுக்கு இவர் குரல் அளித்திருந்தார். பின்னர்,  ஈடிவி -2 *நேரலு கோரலு* என்ற நிகழ்ச்சியில் தெலுங்கு தொலைக்காட்சி பார்வையாளர்களால் இவர் மிகவும் பாராட்டப்பட்டார்.

## இறப்பு
ஐதராபாத்தில் 30 மார்ச் 2011 அன்று தனது 65 வயதில் நீண்டகால நோயால் இறந்தார். இவருக்கு நூதன் குமார் என்ற ஒரு மகனும், இரண்டு மகள்களும் உள்ளனர்.

## விருதுகள்

* 1984 ஆம் ஆண்டில், சிறந்த துணை நடிகருக்கான நந்தி விருதைப் பெற்றார்.
* 2005 இல் என்.டி.ஆர் தேசிய விருது . 1992 ஆம் ஆண்டில் *வசுந்தரா* திரைப்படத்திற்கும் இதே விருதைப் பெற்றார்.
* சிறந்த எதிர் நாயகனுக்கான நந்தி விருது - 1986, நவபாரதம் படத்திற்காக
* சிறந்த எதிர் நாயகனுக்கான  நந்தி விருது - 1987, பிரஜா சௌமியம்

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகர்கள்
பகுப்பு:கிருஷ்ணா மாவட்ட மக்கள்
பகுப்பு:தெலுங்கு நகைச்சுவையாளர்கள்
பகுப்பு:2011 இறப்புகள்
பகுப்பு:1945 பிறப்புகள்
கடனா அணை

**கடனா அணை** (*Kadana Dam*) என்பது இந்தியாவின் குஜராத்தின் மகிசாகர் மாவட்டத்தில் மாகி ஆற்றில் உள்ள அணையாகும். இந்த அணையானது 1979 ஆண்டுக்கும் 1990 ஆண்டுக்கும் இடையில் கட்டப்பட்டது. இந்த அணைகள் உந்தப்பட்ட சேமிப்பு நீர் மின் நிலையம் ஆகும். முதல் இரண்டு மின்னாக்கிகள் 1990இல் இயக்கப்பட்டன, இரண்டாவது இரண்டு மின்னாக்கிகள் 1998இல் இயக்கப்பட்டன.

## மின் ஆலை
இந்த அணையில் நிறுவப்பட்ட மின் ஆலை 240 மெகாவாற் திறன் கொண்டது.

## கடனா எடி குறிக்கும் வண்டல் கட்டமைப்புகள்
அருகிலுள்ள கடனா எடி குறிக்கும் வண்டல் கட்டமைப்புகளை, பாதுகாத்தல், பராமரித்தல், ஊக்குவித்தல் மற்றும் புவிசார் சுற்றுலாவை மேம்படுத்துதல் இந்தியப் புவியியல் ஆய்வு மையம் (ஜி.எஸ்.ஐ) இந்தியாவின் தேசிய புவியியல் நினைவுச்சின்னங்களாக அறிவித்துள்ளது.

## மேலும் காண்க

* மஹி பஜாஜ் சாகர் அணை - மேல்நோக்கி அமைந்துள்ளது

## மேற்கோள்கள்

பகுப்பு:மகிசாகர் மாவட்டத்திலுள்ள அணைகள்
பகுப்பு:Coordinates on Wikidata
தோர்: லவ் அண்ட் தண்டர்

**தோர்: லவ் அண்ட் தண்டர்** () என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது தோர் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2017 ஆம் ஆண்டு வெளியான தோர்: ரக்னராக் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி ஒன்பதாவது திரைப்படமும் ஆகும்.

இந்தத் திரைப்படத்தை தைகா வைதிதி என்பவர் இயக்கி மற்றும் எழுத, துணை எழுத்தாளராக ஜெனிபர் காய்டின் ரொபின்சன் என்பவர் பணிபுரிந்துள்ளார். கேவின் பிகே தயாரிக்கும் இந்த படத்தில் கிறிஸ் ஹெம்ஸ்வர்த், டெஸ்சா தாம்ப்சன், நேடலி போர்ட்மன், கிரிஸ்டியன் பேல், கிறிஸ் பிராட், ஜெய்மி அலெக்சாண்டர், போம் கிளெமென்டிப், டேவ் பாடிஸ்டா, கரேன் கில்லன் மற்றும் சீன் கன் உள்ளிட்ட பலர் நடித்துள்ளனர்.

இந்த திரைப்படத்திற்க்கான படப்பிடிப்புகள் சனவரி 2021 ஆம் ஆண்டு ஆஸ்திரேலியாவில் சிட்னியில் தொடங்கியது. தோர்: லவ் அண்ட் தண்டர் என்ற படம் மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக சூலை 8, 2022 அமெரிக்காவில் வெளியாகி விமர்சகர்களிடமிருந்து கலவையான விமர்சனங்களைப் பெற்றது.

## கதைக்களம்.
அவெஞ்சர்ஸ் எண்ட்கேம் படத்தில் இடம்பெற்ற சம்பவங்களை தொடர்ந்து கார்டியன்ஸ் ஆஃப் தி காலக்ஸி அமைப்பில் இணையும் தோர் அவருடைய வாழ்க்கையில் நடக்கும் சம்பவங்களை இந்த படத்தின் கதைக்களம் விவரிக்கிறது.

## மேற்கோள்கள்

## வெளி இணைப்புகள்
* 
* 

பகுப்பு:2022 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:மார்வெல் திரைப் பிரபஞ்சம்: நான்காம் கட்டம்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க கற்பனை திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:தொடர் திரைப்படங்கள்
கட்ச் அனல் மின் நிலையம்

**கட்ச் பழுப்பு நிலக்கரி அனல் மின் நிலையம்** (*Kutch Thermal Power Station*) இந்தியாவின் குஜராத் மாநில மின்சாரக் கூட்டுத்தாபன லிமிடெட் நிறுவனத்தின் கீழ் இயங்கும் ஒரேயொரு பழுப்பு நிலக்கரி அடிப்படையிலான மின் உற்பத்தி நிலையமாகும்.

## மின் ஆலை
இந்தியாவின் குஜராத், கட்ச் மாவட்டம், லக்பத் வட்டத்தில் உள்ள பனத்ரோ கிராமத்திற்கு அருகில் கச் பழுப்பு நிலக்கரி அனல் மின் நிலையம் அமைந்துள்ளது. இந்த மின் ஆலை பழுப்பு நிலக்கரி சுரங்கங்களுக்கு அருகில் உள்ளது. இந்த சுரங்கங்கள் குஜராத் கனிம மேம்பாட்டுக் கழகத்தால் இயக்கப்படுகிறது. இந்த மின் ஆலை இங்குள்ள சுரங்கங்களிலிருந்து நேரடியாக நிலக்கரியினைப் பெறுகிறது. தற்போது நான்கு அலகுகள் செயல்பாட்டில் உள்ளன.

கே.எல்.டி.பி.எஸ் யூனிட் -4 சி.எஃப்.பி.சி கொதிகலனைக் கொண்டுள்ளது. இதனை ஜி.எஸ்.இ.சி.எல். அறிமுகப்படுத்தியது.

## நிறுவப்பட்ட திறன்

## மேலும் காண்க

* காந்திநகர் அனல் மின் நிலையம்
* உக்காய் அனல் மின் நிலையம்
* சிக்கா அனல் மின் நிலையம்
* துவாரன் அனல் மின் நிலையம்
* வனக்போரி அனல் மின் நிலையம்

## மேற்கோள்கள்

பகுப்பு:கட்சு மாவட்டம்
பகுப்பு:குசராத் அனல் மின் நிலையங்கள்
பகுப்பு:Coordinates on Wikidata
தேசிய அனல் மின் கழகம்-கவாசு

**தேசிய அனல் மின் நிறுவனம்-கவாசு** (*NTPC Kawas*) என்பது இந்திய மாநிலமான குஜராத்தில் சூரத் மாவட்டத்தில் ஹசிராவின் ஆதித்யா நகரில் அமைந்துள்ளது. இந்த மின் உற்பத்தி நிலையம் என்டிபிசியின் வளிமம் அடிப்படையிலான ஒருங்கிணைந்த சுழல் மின் உற்பத்தி நிலையம் ஆகும். மின் உற்பத்தி நிலையத்திற்கான வளிமம் கெயில் எச்.பி.ஜே குழாய் வழி-தெற்கு பேசின் எரிவாயு துறையிலிருந்து பெறப்படுகிறது. மின் உற்பத்தி நிலையத்திற்கான நீர் ஆதாரம் ஹசிரா கிளை கால்வாய் சிங்கன்பூர் வீர் வழியாகப் பெறப்படுகிறது.  

## திறன்

## மேற்கோள்கள்

பகுப்பு:சூரத் மாவட்டம்
பகுப்பு:Coordinates on Wikidata
உக்காய் அனல் மின் நிலையம்

**உக்காய் அனல் மின் நிலையம்** (*Ukai Thermal Power Station*) இந்தியாவின் குசராத் மாநில மின்சாரக் கூட்டுத்தாபன லிமிடெட் நிறுவனத்தின் 1,110 மெகாவாட்டு திறன் கொண்ட மின் உற்பத்தி நிலையமாகும். இது குசராத்தின் முக்கிய நிலக்கரி எரி மின் உற்பத்தி நிலையங்களில் ஒன்றாகும். இந்த மின்நிலையம் தபதி ஆற்றின் கரையில் அமைந்துள்ளது.

## மின் ஆலை
உக்காய் அனல் மின் நிலையம் தபதி ஆற்றின் கரையில் அமைந்துள்ள. இங்குள்ள நீர் மின்சார நிலையம் இப்பெயரிலே வழங்கப்படுகிறது. 100 மெகாவாட்டிற்கும் அதிகமான திறன் கொண்ட இந்தியாவின் முதல் மின் நிலைய அலகு உக்காய் டிபிஎஸ் யூனிட் -1 ஆகும்.

## நிறுவப்பட்ட திறன்

ஜி.எஸ்.இ.சி.எல் இல் 500 மெகாவாட்டிற்கும் அதிகமான திறன் கொண்ட உகாய் டி.பி.எஸ் யூனிட் -6-ன் முதல் அலகு ஆகும். 

## போக்குவரத்து
இது மேற்கு இரயில்வேயின் ஜல்கான்-சூரத்து தொடருந்து பாதையில் உள்ளது. நிலக்கரி அடிப்படையிலான அனல் மின் நிலையங்கள் அதிக அளவு நிலக்கரியைப் பயன்படுத்துகின்றன. எடுத்துக்காட்டாக, உக்காய் அனல் மின் நிலையம் 2006-07ஆம் ஆண்டில் 3,200,000 டன் நிலக்கரியைப் பயன்படுத்தியது. இந்தியாவில் உள்நாட்டு நிலக்கரி விநியோகத்தில் சுமார் 80 சதவீதம் நிலக்கரி அடிப்படையிலான அனல் மின் நிலையங்கள் மற்றும் நிலக்கரி போக்குவரத்து ஆகியவை இந்திய இரயில்வேயின் மொத்த சரக்கு வருவாயில் 42 சதவீதமாகும்.

## மேலும் காண்க

* காந்திநகர் அனல் மின் நிலையம்
* வானாக்போரி அனல் மின் நிலையம்
* சிக்கா அனல் மின் நிலையம்
* துவாரன் அனல் மின் நிலையம்
* கட்ச் வெப்ப மின் நிலையம்
* குஜராத் மாநில மின்சாரக் கழகம் லிமிடெட்

## மேற்கோள்கள்

பகுப்பு:தபி மாவட்டம்
பகுப்பு:குசராத் அனல் மின் நிலையங்கள்
பகுப்பு:Coordinates on Wikidata
கடல் கொள்கை (ஆய்விதழ்)

**கடல் கொள்கை** (*Marine Policy*) என்பது எல்ஸ்வெர் வெளியீட்டுக் குழுமத்திலிருந்து வெளிவரும் பலதுறை சார்ந்த சக மதிப்பாய்வு செய்யப்பட்ட கடல் கொள்கை குறித்த கட்டுரைகளை வெளியிடும் ஆய்விதழாகும். இந்த ஆய்விதழில் கடல் கொள்கைகள் குறித்த மறுபார்வை, கடல் கொள்கை ஆய்வுகள், சமூக அறிவியல் துறைகளில் கடல் கொள்கை உள்ளிட்ட கட்டுரைகள் வெளியிடப்படுகின்றன. இது 1977இல் டோனி லோஃப்டாஸால் நிறுவப்பட்டது. தற்போதைய முதன்மை தொகுப்பாசிரியராக கே. ஹனிச் (வல்லன்கொங் பல்கலைக்கழகம்) ஆவார். 

## சுருக்கம் மற்றும் அட்டவணைப்படுத்தல்
பத்திரிக்கை மேற்கோள் அறிக்கைகளின்படி, இந்த ஆய்விதழ் 2020-ல் 3.040 தாக்கக் காரணியைக் கொண்டுள்ளது, இது "சர்வதேச உறவுகள்" என்ற பிரிவில் உள்ள 85 பத்திரிகைகளில் 4வது இடத்தைப் பிடித்தது.

## மேலும் காண்க

* சர்வதேச உறவுகள் பத்திரிகைகளின் பட்டியல்

## மேற்கோள்கள்

## வெளி இணைப்புகள்

* 
பகுப்பு:ஆங்கில இதழ்கள்
பகுப்பு:ஆய்விதழ்கள்
தெப்சங் சமவெளி

**தெப்சங் சமவெளி** (**Depsang Plains**) () இந்தியாவின் லடாக் ஒன்றியத்தில், காரகோரம் மலைப்பிரதேசத்தில்  அமைந்த அக்சாய் சின் பகுதியில், சீன-இந்திய கட்டுப்பாட்டு எல்லையை பிரிக்கும் சமவெளிப் பிரதேசம் ஆகும். இது காரகோரம் மலையில் 17,400 அடி உயரத்தில் அமைந்துள்ளது. தெப்சங் சமவெளி கிழக்கு மேற்காக 40 கி.மீ. நீளமும், வடக்கு-தெற்காக 19-21 கிலோ மீட்டர் நீளமும், மொத்தம் 800 சதுர கிலோ மீட்டர் பரப்பளவும் கொண்டது.

தெப்சங் சமவெளியின்  கிழக்குப் பகுதி தற்போது சீனாவின் ஆக்கிரமிப்பில் உள்ளது. இதன் மேற்கு பகுதி இந்தியாவின் லடாக் ஒன்றிய நிர்வாகப் பகுதியில் உள்ளது. சீனாவின் கட்டுப்பாட்டில் உள்ள இதன் கிழக்குப் பகுதியை இந்தியா உரிமை கோருகிறது. இந்திய இராணுவத்தால், வடக்குத் துணைப் பகுதி என தெப்சங் சமவெளி அழைக்கப்படுகிறது.

இப்பகுதியை இந்தியப் படைகள் கைப்பற்ற நினைப்பதால், இந்திய-சீனப் படைகளுக்கு இடையே அடிக்கடி பதட்டம் நிறைந்ததாக உள்ளது. 2013, 2015 மற்றும் 2020 ஆகிய ஆண்டுகளில் இப்பகுதியில் இந்திய-சீனப் படைகளுக்கு இடையே போர்ப்பதட்டம் காணப்பட்டது. தெப்சங் சமவெளியின் மேற்கு பகுதியில் பாகிஸ்தான் நிர்வகிக்கும் ஜில்ஜிட் பல்டிஸ்தான் பகுதியில் 80 கிலோ மீட்டர் நீளம் கொண்ட எல்லைக்கோடு உள்ளது இதனைத் தாண்டி, பாகிஸ்தானிலிருந்து ஊடுருவல்கார்கள் அடிக்கடி இந்தியப் பகுதியில் நுழைகின்றனர்.

## புவியியல்

காரகோரம் மலைப்பிரதேசத்தில் உள்ள அக்சாய் சின்னுக்கு வடமேற்கில் தெப்சங் சமவெளி அமைந்துள்ளது.
காரகோரம் மலையில் அமைந்த தெப்சங் சமவெளியின் வடக்கில் சிப் சாப் ஆறும், மேற்கில் சியோக் ஆறும், கிழக்கில் தாழ்ந்த லாக் சுங் மலைத்தொடரும் உள்ளது. தெற்கில் பெப்சங் கணவாயும், வடக்கில் காரகோரம் கணவாய் உள்ளது.

## இதனையும் காண்க
* தவுலத் பெக் ஓல்டி
## மேற்கோள்கள்

பகுப்பு:லே மாவட்டம்
பகுப்பு:லடாக்
கோட்டி (இசையமைப்பாளர்)

தொழில் ரீதியாக **கோட்டி'' என்று அழைக்கப்படும் **சாலூரி கோட்டீசுவர ராவ்*' (Saluri Koteswara Rao) தென்னிந்தியத் திரையுலகில் பணியாற்றியதில் குறிப்பிடத்தக்க ஒரு இந்திய [[இசையமைப்பாளர்]] ஆவார். இசை இயக்குநர் [[எஸ். ராஜேஸ்வர ராவ்|சாலூரி ராஜேஸ்வர ராவின்]] மகனான இவர், 1980களின் முற்பகுதியில் இசையமைப்பாளர் டி. வி. இராஜுவின் மகன் சோமராஜுவுடன் (ராஜ்) இணைந்து [[தெலுங்கு மொழி|தெலுங்கு]], [[கன்னடம்|கன்னட]] மொழிகளில் 475க்கும் மேற்பட்ட திரைப்படங்களில் பணியாற்றினார். இதன் விளைவாக இந்த இரட்டையர்கள் [[இராஜ்–கோட்டி]] என்று அழைக்கப்பட்டனர். இருவரும் 1983ஆம் ஆண்டில் அறிமுகமானதிலிருந்து 1994இல் பிரியும் வரை சுமார் 180 படங்களுக்கு இசையமைத்தனர். பிரிவினைக்குப் பிறகு, கோட்டி 300க்கும் மேற்பட்ட திரைப்படங்களுக்கு இசை மற்றும் பின்னணி இசையை வழங்கியுள்ளார். *ஹலோ பிரதர்'' (1994) படத்திற்காக சிறந்த இசை இயக்குனருக்கான நந்தி விருதையும் வென்றார்.

இசை இயக்குநர் கே. சக்ரவர்த்தியின் உதவியாளராக தனது இசை வாழ்க்கையைத் தொடங்கினார். மணிசர்மா, ஏ. ஆர். ரகுமான் போன்ற இசையமைப்பாளர்கள் கோட்டியுடன் விசைப்பலகை கலைஞர்களாக தங்கள் வாழ்க்கையின் ஆரம்ப பகுதியில் பணியாற்றினர். இவரின் மகன் இரோசன் சலூரியும் திரைப்பட இசையமைப்பாளராக இருக்கிறார். மற்றொரு மகன் இராஜீவ் சாலூரி ஒரு நடிகராக தனது வாழ்க்கையைத் தொடங்கினார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:Articles with hCards
நாகபூசணம் (நடிகர்)

**நாகபூசணம்** (Nagabhushanam ) (1922 - 5 மே 1995) தெலுங்குத் திரையுலகின் நகைச்சுவை நடிகரும், குணச்சித்திர நடிகருமாவார். தத்தினேனி பிரகாஷ் ராவ் இயக்கிய *பலேதூரு* (1951) இவரது முதல் படமாகும்.. 1950களிலிருந்து 1980கள் வரை சுமார் 395 படங்களில் நடித்திருந்தார்.

1954ஆம் ஆண்டு வெளிவந்த தமிழ்த் திரைப்படமான ரத்தக்கண்ணீர் படத்தின் தெலுங்கு பதிப்பான *ரத்த கண்ணீரு*வில் *ரத்தகண்ணீரு நாகபூசணம்* என்ற வேடத்தில் நடித்து பிரபலமானார். இவர் இப்படத்தை தயாரித்தும் இருந்தார். வேமவரபு கவுதம் குமாருடன் இணைந்து நடித்திருந்தார். இவர், 2,000 க்கும் மேற்பட்ட நாடக நிகழ்ச்சிகளை வழங்கினார். வேமவரபு கவுதம் குமாருடன் ஐதராபாத்தில் 100க்கும் மேற்பட்ட மேடை நிகழ்ச்சிகளை வழங்கினார்.

சுந்தரம் பாலச்சந்தர் இயக்கிய எதி நிஜம் (1956) திரைப்படத்தில் கதாநாயகனாக நடித்தார். இது தமிழுக்கும் மொழிமாற்றம் செய்யப்பட்டது. இத்தாலியத் திரைப்படமான  *புசிட்டர்* என்ற படத்தின் கதையைத் தழுவி இத்திரைப்படம் உருவாக்கப்பட்டிருந்தது. இப்படத்தை, கண்டசாலா கிருட்டிணமூர்த்தி தயாரித்திருந்தார்.

இவர், *நாடகலா ராயுடு*, *ஓகே குடும்பம்* உள்ளிட்ட ஒரு சில படங்களைத் தயாரித்தார்.

## சொந்த வாழ்க்கை
நாகபூசணம் ஆந்திராவின் பிரகாசம் மாவட்டம், கோண்டபி மண்டலம், அனகர்லாபுடி கிராமத்தில் பிறந்தார். இவருக்கு மூன்று மகன்களும், இரண்டு மகள்களும் என ஐந்து குழந்தைகள் இருக்கின்றர். இவர்கள் யாரும் திரைத்துறையில் இல்லை
## இறப்பு
நாகபூசணம் 5 மே 1995 இல் இறந்தார். .

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகர்கள்
பகுப்பு:தெலுங்கு நகைச்சுவையாளர்கள்
பகுப்பு:1995 இறப்புகள்
பகுப்பு:1922 பிறப்புகள்
விலாசம் (திரைப்படம்)

**விலாசம்** (*Vilaasam*) என்பது  2014ஆம் ஆண்டு வெளியான இந்திய தமிழ் அதிரடி நாடகத் திரைப்படம் ஆகும். பா. ராஜகனேசன் எழுதி இயக்கிய இப்படத்தில் பவன், சனம் ஷெட்டி ஆகியோர் முக்கிய வேடங்களில் நடித்தனர். படமானது 14 நவம்பர் 2014 அன்று வெளியிடப்பட்டது. பின்னர் இது தெலுங்கில் அதே பெயரில் மொழிமாற்றம் செய்யபட்டு வெளியிடப்பட்டது.

## நடிகர்கள்

## தயாரிப்பு
இப்படத்தை அறிமுக இயக்குநர் ராஜ கணேசன் இயக்கியுள்ளார். படத்தில் பவன், சனம் ஷெட்டி ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர்.

## இசை
படத்திற்கு ரவி ராகவ் இசையமைத்தார்.

## வெளியீடும் வரவேற்பும்
இப்படம் 14 நவம்பர் 2014 அன்று தமிழகத்தில்  ஆறு படங்களின் ஊடாக வெளியிடப்பட்டது. தி நியூ இந்தியன் எக்ஸ்பிரஸ் இப்படத்தைப் பற்றி எழுதுகையில்  "அறிமுக படைப்பாளியின் பாராட்டத்தக்க முயற்சி இது" என்று குறிப்பிட்டது, இதன்  உள்ளடக்கத்தைப் பற்றிய "ஒரு பிடிமானமுள்ள கதை" என்று குறிப்பிட்டது.

மலை மலரின் விமர்சகர் ஒருவர் முன்னணி நடிகர்களின் நடிப்பைப் பாராட்டி படத்திற்கு நேர்மறையான விமர்சனம் அளித்தார். அதேபோல், தினமலர் மற்றும் ஐஃப்லிக்ஸ்.காம் ஆகியவற்றின் விமர்சகர்களும் படத்திற்கு நேர்மறையான விமர்சனங்களை வழங்கினர்.

## குறிப்புகள்

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2014 தமிழ்த் திரைப்படங்கள்
கே. சக்ரவர்த்தி

அப்பாராவ் கொம்மினேனியாக பிறந்த **கே சக்ரவர்த்தி** (K. Chakravarthy) தென்னிந்திய திரையுலகில் இந்திய இசை இயக்குநராக இருந்தார்.

## சொந்த வாழ்க்கை
இவர், ஆந்திராவின் குண்டூர் மாவட்டம் பொன்னேகல்லு என்ற கிராமத்தில் பிறந்தார். இவரின் மகன் சிறீ கொம்மினேனி என்பவரும் ஒரு  இசை இயக்குனராகவும் பின்னணி பாடகராகவும் இருந்தார்.

## தொழில்
சக்ரவர்த்தி மகாவாடி வெங்கடப்பையாவிடம் இந்திய பாரம்பரிய இசையைக் கற்றுக்கொண்டார். குண்டூரில் "*வினோத் ஆர்கெஸ்ட்ரா*" என்ற இசைக் குழுவை உருவாக்கி, மெல்லிசை நிகழ்ச்சிகளை வழங்கி வந்தார். அந்த நாட்களில், *எச்.எம்.வி.* என்ற இசை நிறுவனத்தின் மங்காபதி என்பவர் இவரது திறமையை அடையாளம் கண்டு சென்னைக்கு அழைத்தார். *எச்.எம்.வி* நிறுவனம் இவரது இரண்டு தனிப் பதிவுகளை வெளியிட்டது. அதில் "*கண்ணா நேனொக்க கலா*" என்பதும் அடங்கும்.

### திரைப்பட வாழ்க்கை
தெலுங்கில் இவரது முதல் படம், *மூக பிரேமா* 1971இல் வெளியிடப்பட்டது. இந்த படத்திற்கு முன்பு இவர் ஒரு இந்தித் திரைப்படத்திற்கு பின்னணி இசையமைதிருந்தார். அந்த திரைப்பட தலைப்புகளில் அப்பராவ் என்ற இவரது பெயர் சக்ரவர்த்தி என்று தவறாக குறிப்பிடப்பட்டிருந்தது. பின்னர் இவர் சக்ரவர்த்தி என்ற பெயரைத் தொடர்ந்தார். *மூக பிரேமா* படம் திரையரங்க வசூலில் ஒரு நல்ல வெற்றியைப் பெறவில்லை. அதையடுத்து வந்த *சாரதா* (1973) இவருக்கு நல்ல வெற்றியைக் கொடுத்தது. ஆனால் இந்த படத்திற்குப் பிறகு இவர் நன்கு அங்கீகரிக்கப்படவில்லை.

1977ஆம் ஆண்டில், *யமகோலா* என்ற படம் வெளிவந்தது. இது இவரது தொழில் வாழ்க்கையின் சிறந்த திருப்புமுனையாகும்.

பின்னணி குரல் கலைஞராக இருந்த இவர் 600 திரைப்படங்களில் நடிகர்களுக்கு குரல் கொடுத்தார். ஒரு சில பாடல்களுக்கான பாடல்களையும் எழுதினார். பாடகராகவும் இருந்த இவர் ஒரு சில படங்களில் நடித்தும் இருந்தார்.

## விருதுகள்

* 1983 ஆம் ஆண்டில் *நேட்டி பாரதம்* படத்திற்கான சிறந்த இசை இயக்குநருக்கான நந்தி விருது பெற்றுள்ளார்.

## மேற்கோள்கள்

பகுப்பு:குண்டூர் மாவட்ட நபர்கள்
பகுப்பு:2002 இறப்புகள்
பகுப்பு:1936 பிறப்புகள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
இரமண ரெட்டி

**திக்கவரபு வெங்கட ரமண ரெட்டி** (Tikkavarapu Venkata Ramana Reddy) (1 அக்டோபர் 1921 - 11 நவம்பர் 1974) ஒரு இந்தியத் திரைப்படத்துறையுலகில் குணச்சித்திர நடிகராகவும், நகைச்சுவை நடிகராகவும் தயாரிப்பாளராகவும் குறிப்பாக தெலுங்குத் திரையுலகில் தனது படைப்புகளுக்கு பெயர் பெற்றவர். இவர், இந்தியாவின் மிகச்சிறந்த நகைச்சுவை நடிகர்களில் ஒருவராக கருதப்படுகிறார். குறிப்பாக இவரது நகைச்சுவை வெளிப்பாடுகளாலும், தெலுங்குப் படங்களின் பொற்காலத்தில் உரையாடல்களாலும் குறிப்பிடத்தக்கவர். ஆரம்பகாலத்தில் இவரும் இரேலங்கி வெங்கட ராமையாவும் நகைச்சுவை இரட்டையர்களாக இருந்தனர்.

*மிஸ்ஸியம்மா*வில் டேவிட், *ரோஜுலு மாராயி*யில் கரணம், *மாயாபஜாரில்* சின்னமயா, *குண்டம்மா கதா*வில் காஞ்சு கண்டைய்யா போன்ற பல கதாபாத்திரங்கள் இவரது மறக்கமுடியாத பாத்திரங்கள் ஆகும். 24 ஆண்டு தனது தொழில் வாழ்க்கையில் 200க்கும் மேற்பட்ட திரைப்படங்களில் நடித்துள்ளார். இந்திய அரசியல்வாதியும்,திரைப்பட தயாரிப்பாளருமான டி. சுப்பராமி ரெட்டி என்பவரின் தந்தைவழி மாமா ஆவார் .

## தொழில்
இவர், 1951ஆம் ஆண்டில் ஒய். வி. ராவ் இயக்கிய *மைனாவதி* படத்துடன் அறிமுகமானார். இவரது சொந்த மாவட்டமான நெல்லூரைச் சேர்ந்த இவரது நண்பர் ஏ. சங்கர ரெட்டி படத்தைத் தயாரித்திருந்தர். இருப்பினும் கே.எஸ்.பிரகாச ராவ் தயாரித்து இயக்கிய *தீக்சா* என்ற படமே முதலில் வெளியான படம். (சில திரைப்பட வரலாற்றாசிரியர்களால் இவர் *மாயபிள்ளாவில்* நடித்ததாக தவறாக குறிப்பிடுகின்றனர்). என். டி. ராமராவ், அக்கினேனி நாகேஸ்வர ராவ் ஆகியோருடன் பல படங்களில் நடித்துள்ளார். *அக்கா செல்லலு* (1957) திரைப்படத்தில் ஒரு மந்திரவாதியின் பாத்திரத்தில் நடிக்கும் போது, இவர் உண்மையில் மாய வித்தையை ஒரு பொழுதுபோக்காகக் கற்றுக்கொண்டார். இவர் 100க்கும் மேற்பட்ட மாயவித்தை நிகழ்ச்சிகளை வழங்கினார். பெரும்பாலும் கல்வி நிறுவனங்களிலும்,தன்னார்வ அமைப்புகளுக்கும் உதவினார்.

## மேற்கோள்கள்

## வெளி இணைப்புகள்
* 

பகுப்பு:நெல்லூர் மாவட்ட நபர்கள்
பகுப்பு:தெலுங்கு நகைச்சுவையாளர்கள்
பகுப்பு:தெலுங்குத் திரைப்பட நடிகர்கள்
பகுப்பு:1974 இறப்புகள்
பகுப்பு:1921 பிறப்புகள்
யமாசினா பறவையில் நிறுவனம்

வலது|thumb|300x300px| பறவையியலுக்கான யமாஷினா நிறுவனம்
**யமாசினா பறவையில் நிறுவனம்** (*Yamashina Institute for Ornithology*) என்பது யப்பானில் உள்ள இலாப நோக்கற்ற பறவையியல் அறிவியல் ஆராய்ச்சி நிறுவனம் ஆகும்.

## வரலாறு
யமாசினா பறவையில் நிறுவனம்  முனைவர் யோசிமாரோ யாமசினாவினால் நிறுவப்பட்டது. சிபுயா, தோக்கியோவில் உள்ளது தனது வீட்டில் பறவை மாதிரிகள் மற்றும் பறவைகள் தொடர்பான புத்தகங்களைச் சேகரித்து ஒரு தனியார் அருங்காட்சியகமாக நிறுவினார். மார்க்விஸ் யமாஷினா இளவரசர் யமாஷினா கிகுமாரோவின் இரண்டாவது மகன். இவர் தனது அருங்காட்சியகத்தை 1942இல் பொதுமக்கள் பயன்பாட்டிற்கு அளித்தார். இந்த நிறுவனத்தில், யாமசினா குரோமோசோம்களை அடிப்படையாகக் கொண்டு பறவைகளை வகைபிரித்தல் குறித்து ஆராய்ச்சி நடத்தினார். மேலும் ஏராளமான ஆய்வுக் கட்டுரைகள் மற்றும் பறவையியல் பற்றிய புத்தகங்களையும் எழுதினார்.

இந்த நிறுவனம் 1984 ஆம் ஆண்டில்தோக்கியோவிலிருந்து சுமார் 30 கிலோமீட்டர் கிழக்கே  சிபாவின் அபிகோவிற்கு இடம் மாற்றப்பட்டது. இந்த நிறுவனம் யப்பானின் இம்பீரியல் குடும்பத்துடன் நெருக்கமான உறவுகளைப் பேணி வருகிறது. இதற்கு யப்பானின் இளவரசர் நருஹித்தோவின் தம்பி எச்.ஐ.எச் இளவரசர் அகிஷினோவும், அவர்களின் தங்கை இளவரசி சாயகோவும் 1992லிருந்து 2005 வரை ஆராய்ச்சியாளராக பணியாற்றினர். அங்கு இவர் மீன் கொத்தி பறவைகள் குறித்த ஆய்வில் நிபுணத்துவம் பெற்றார்.

## அமைப்பு
இந்நிறுவனம் மூன்று ஆராய்ச்சி பிரிவுகளாக ஒழுங்கமைக்கப்பட்டுள்ளது:

* **பறவையியல் ஆராய்ச்சி ஆய்வகம்:** பறவைகளின் சுற்றுச்சூழல் மற்றும் அமைப்புமுறைகளில் நிபுணத்துவம் பெற்றது. இதில் கடல் பறவைகளின் வடிவங்கள் மற்றும் பறவைகளின் மரபணு மாறுபாடுகள், முக்கியமாக டி.என்.ஏ வரிசை முறையைப் பயன்படுத்துகின்றன.
* **பறவை வலசைபோதல் ஆராய்ச்சி மையம்:** ஒவ்வொரு ஆண்டும் 200,000க்கும் மேற்பட்ட பறவைகளை வளையமிட்டு, பிரச்சாரங்களை நடத்துகிறது. இது தொலை அளப்பியல், ரேடார் மற்றும் செயற்கைக்கோள் கண்காணிப்பு ஆகியவற்றுடன் பறவைகளின் வலசை முறைகளை ஆராய்கின்றது.
* **நூலகம் மற்றும் சேகரிப்பு மையம்** உலகம் முழுவதிலுமிருந்து, குறிப்பாகக் கிழக்கு ஆசியா மற்றும் வடமேற்கு பசிபிக் பிராந்தியங்களிலிருந்து 69,000 வெவ்வேறு பறவை மாதிரிகள் மற்றும் 39,000 பறவையியல் புத்தகங்கள் மற்றும் காலச்சுவடுகள் நூலகத்தில் பராமரிக்கிறது.

## வெளியீடுகள் மற்றும் நிகழ்வுகள்
யமஷினா நிறுவனம் பல பத்திரிகைகளையும் ஆய்விதழ்களையும் வெளியிடுகிறது. இதில் *யமஷினா இன்ஸ்டிடியூட் ஆப் பறவையியல்*, *பறவை இடம்பெயர்வு ஆராய்ச்சி மையத்தின்* ஆண்டு *அறிக்கை மற்றும்* ஆதரவு குழு உறுப்பினர்களுக்கான மாதாந்திர செய்தித்தாள் ஆகியவை அடங்கும்.

பறவையியல் மேம்பாடு அல்லது பறவைகளின் பாதுகாப்பிற்கு குறிப்பிடத்தக்க பங்களிப்புகளைச் செய்த ஒரு தனிநபர் அல்லது குழுவிற்கு *யமஷினா யோஷிமரோ நினைவு பறவையியல் விருதை* வழங்குகிறது.

## மேற்கோள்கள்

* யமாஷினா நிறுவனத்தின் இதழ்
* யமாஷினா நிறுவனம் அதிகாரப்பூர்வ வலைத்தளம்

பகுப்பு:ஆய்வு நிறுவனங்கள்
பகுப்பு:பறவையியல்
அஞ்சுபுளிப்பட்டி

**அஞ்சுபுளிப்பட்டி** (*Anjupulipatti*) என்பது தென்னிந்தியாவில், தமிழ்நாட்டின், புதுக்கோட்டை மாவட்டம் பொன்னமராவதிக்கு அருகே அமைந்துள்ள ஒரு ஊராகும். இவ்வூரில் நஞ்சையும் புஞ்சையும் நிறைந்து அமையப் பெற்றுள்ளது. வேளாண்மை மற்றும் கால்நடைகளை சார்ந்தே இம்மக்கள் வாழ்கின்றனர்.

## வரலாறு
இந்த ஊர் மக்கள் வலையப்பட்டியை பூர்வீகமாகக் கொண்ட மக்கள் ஆவர்.  சுமார் இருநூறு ஆண்டுகளுக்கு முன்பு இம்மக்கள் வேளாண்மை செய்த புன்செய் காடுகளில் குடியேற தொடங்கினர். நாளடைவில் அது ஊராக உருவானது. இவ்வாாறாகவே இந்த ஊர் உருவானது. 

## பெயர்க்காரணம்
சுமார் இருநூறு ஆண்டுகளுக்கு முன்பு இவ்வூரின் நடுவே ஐந்து புளியமரங்கள் இருந்தன. அந்த இடத்தை அஞ்சுபுளி  என்றே இம்மக்கள் அழைத்தனர். இதுவே நாளடைவில் மருவி அஞ்சுபுளிப்பட்டி என்று உருவானது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
விலங்கியல் நிறுவனம்

**விலங்கியல்** **நிறுவனம்** (*Institute of Zoology*) என்பது இங்கிலாந்தில் உள்ள இலண்டன் விலங்கியல் சங்கத்தின் ஆராய்ச்சி பிரிவு ஆகும். இது விலங்கினங்கள் மற்றும் அவற்றின் வாழ்விடங்களைப் பாதுகாப்பது தொடர்பான அறிவியல் ஆய்வுகளை மேற்கொள்ள அரசாங்கத்தால் நிதியளிக்கப்பட்ட ஆராய்ச்சி நிறுவனமாகும். வெஸ்ட்மின்ஸ்டர் நகரத்தில் உள்ள இலண்டன் விலங்கியல் சங்கத்தின் ரீஜண்ட்ஸ் பூங்கா தளத்தில் இலண்டன் மிருகக்காட்சி சாலையில் இந்த நிறுவனம் அமைந்துள்ளது.

இந்த நிறுவனத்தில் சுமார் 25 முழுநேர ஆராய்ச்சி ஊழியர்கள் உள்ளனர். மேலும் முனைவர் பட்ட பிந்தைய ஆராய்ச்சியாளர்கள், ஆராய்ச்சி உதவியாளர்கள், தொழில்நுட்ப வல்லுநர்கள் மற்றும் முனைவர் பட்ட மாணவர்கள் எனப் பலர் பணிபுரிகின்றனர். இந்நிறுவனத்திற்கு கேம்பிரிச்சுப் பல்கலைக்கழகம்  இங்கிலாந்தின் உயர்கல்வி நிதியளிப்பு குழுவுடன் இணைந்து நிதியளிக்கிறது. மேலும் இங்கிலாந்து ஆராய்ச்சி குழுமங்கள் (என்.இ.ஆர்.சி, பிபிஎஸ்ஆர்சி, ஈ.எஸ்.ஆர்.சி) மற்றும் ஆராய்ச்சி தொண்டு நிறுவனங்களிடமிருந்து (வெல்கம் அறக்கட்டளை மற்றும் லெவர்ஹுல்ம் அறக்கட்டளை) கூடுதல் ஆராய்ச்சி நிதியைப் பெறுகிறது. விலங்குகளைப் பாதுகாத்தல், வாழிட பாதுகாப்பு, குறித்த அடிப்படை ஆய்வுகள் இந்நிறுவனத்தில் மேற்கொள்ளப்படுகின்றன.

இந்நிறுவனம் முனைவர் பட்ட ஆராய்ச்சி பட்ட படிப்பு, மாணவஆய்வுநிதி திட்டம், இளம் அறிவியல் மற்றும் முதுநிலை அறிவியல் ஆய்வு மாணவர்களுக்கான பிற நிறுவன மாணவ ஆராய்ச்சி திட்டங்களுக்கும் உதவி புரிகின்றது.  இளம் அறிவியல் மாணாவ ஆய்வினை இலண்டன் விலங்கியல் பூங்கா மற்றும் விப்ஸ்நேட் மிருகக்காட்சிசாலையில் மேற்கொள்ளவும் உதவி புரிகின்றது . விலங்கியல் நிறுவனம் விலங்கு இல்லம் என்றும் அழைக்கப்படுகிறது.

## மேலும் காண்க

* லிவிங் பிளானட் இன்டெக்ஸ்
* சிவப்பு பட்டியல் அட்டவணை
* மண்டல சிவப்பு பட்டியல்
* இருப்பு திட்டத்தின் எட்ஜ்
* எட்ஜ் சிற்றினங்கள்

## வெளி இணைப்புகள்

* விலங்கியல் வலைத்தளம்
* லண்டன் வலைத்தளத்தின் விலங்கியல் சங்கம்

பகுப்பு:ஆய்வு நிறுவனங்கள்
சிறீ கொம்மினேனி

**சிறீ கொம்மினேனி** (பிறப்பு கொம்மினேனி சீனிவாச சக்ரவர்த்தி) (13 செப்டம்பர் 1966 - 18 ஏப்ரல் 2015) ஒரு இந்திய திரைப்பட இசையமைப்பாளரும், பின்னணி பாடகரும், தொலைக்காட்சி தொகுப்பாளரும் ஆவார். தெலுங்குத் திரைப்படங்களில் தனது படைப்புகளுக்கு பெயர் பெற்ற இவர், மூத்த இசையமைப்பாளர் கே. சக்ரவர்த்தியின் மகனாவார். 1995ஆம் ஆண்டு ஜெமினி ஜெமினி தொலைக்காட்சியில்]] ஒளிபரப்பப்பட்ட "அந்தாக்சரி" என்ற பாடல் நிகழ்ச்சியின் முன்னணி தொகுப்பாளராக இருந்தார்.

2005இல் வெளியான *சக்ரம்* திரைப்படத்திலிருந்து "ஜகமந்தா குடும்பம் நாதி" படத்திற்காக இவர் குரல் கொடுத்திருந்தார். மணி மணி, லிட்டில் சோல்ஜர்ஸ், சிந்தூரம், அனகனகா ஒக ரோஜு, ஆவிட மா ஆவிட, காயம், அம்மூரு போன்ற படங்களுக்கான வெற்றிப் பாடல்களில் இவர் மிகவும் பிரபலமானவர்.

## கல்வி
இவர், மணிப்பால் தொழிற்நுட்பக் கழகத்தில் தொழில்துறை பொறியியலில் பட்டம் பெற்றவர்.

## இறப்பு
சிறுநீரகச் செயலிழப்பு காரணமாக ஏப்ரல் 18, 2015 அன்று ஐதராபாத்தில் இறந்தார்.
## மேற்கோள்கள்

பகுப்பு:2015 இறப்புகள்
பகுப்பு:1966 பிறப்புகள்
பகுப்பு:தெலுங்குத் திரைப்பட இசையமைப்பாளர்கள்
1,3-ஈராக்சிடேன்

**1,3-ஈராக்சிடேன்** (*1,3-Dioxetane*) என்பது C2O2H4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு பல்லினவளைய கரிமச் சேர்மமாகும். ஆக்சிசன் அணுவும் கார்பன் அணுவும் மாறி மாறி இணைந்திருக்கும் நான்கு உறுப்பு வளையம் இச்சேர்மத்தின் முதுகெலும்பாகும். 1.3-ஈராக்சாவளையபியூட்டேன் என்ற பெயராலும் இச்சேர்மம் அழைக்கப்படுகிறது. பார்மால்டிகைடின் இருபடிச் சேர்மம் என்ற நோக்கிலும் இது பார்க்கப்படுகிறது. 

1,3-ஈராக்சிடேன் வழிப்பெறுதிகள் புத்தகங்களில் அரிதாக ஓர் இடைநிலையாகப் பயன்படுத்தப்பட்டுள்ளன. இரண்டு கார்பனைல் சேர்மங்களை [2+2] வளையக்கூட்டு வினைகளில் வினைபுரியச் செய்து வழக்கமாக இவை தயாரிக்கப்படுகின்றன. தீவிரமாக ஆராயப்பட்ட 1,2-மாற்றியன்களைக் காட்டிலும் இவை அதிக நிலைப்புத்தன்மை கொண்டவையாக இருக்குமென்று மூலக்கூற்று வட்டணை கோட்பாட்டு கணக்கீடுகள் தெரிவிக்கின்றன.   

## மேற்கோள்கள்


பகுப்பு:பல்லின வளையச் சேர்மங்கள் (1 வளையம்)
பகுப்பு:டையாக்சிடேன்கள்
நடனக் கோயில்கள்

**நடனக் கோயில்கள்** (**Nachna Hindu temples**, also referred to as **Nachana temples** or **Hindu temples at Nachna-Kuthara**), இந்தியாவின் மத்தியப் பிரதேச மாநிலத்தின் பன்னா மாவட்டத்தில் **கஞ்ச்** எனுமிடத்தில் உள்ள கிபி 5 அல்லது 6ஆம் நூற்றாண்டைச் சேர்ந்த கற்கோயில்கள் ஆகும். இக்கோயில்கள்  சிவன், பார்வதி, துர்கை, விஷ்ணு மற்றும் பிற தெய்வங்களுக்கு அர்பணிக்கப்பட்டது. இக்கோயில்கள் குப்தப் பேரரசு காலத்தில் நகரா கட்டிடப் பாணியில் கட்டப்பட்டுள்ளது.  நான்கு கோண வடிவ கோயில் 9 ஆம் நூற்றாண்டில் கட்டப்பட்டது.

நடனக் கோயில்களில் பெரும்பான்மையானது அழிந்த நிலையில் உள்ளது.  பார்வதி கற்கோயில் மட்டும் நல்ல நிலையில் உள்ளது. பார்வதி கோயிலின் நுழைவாயிலில் கங்கை மற்றும் யமுனை தெய்வங்களின் சிற்பங்கள் உள்ளது. கோயில் சுவர்களில் நடனமாடும்  இரண்டு மங்கைகளின் சிற்றின்பச் சிற்பங்கள் அதிகம் உள்ளதால், இதனை நடனக் கோயில் என்று அழைக்கப்பட்டது. இக்கோயில் சுவர்களில் இராமாயண காட்சிகளை எடுத்துக் கூறும் சிற்பங்கள் கொண்டுள்ளது.பன்னா தேசியப் பூங்கா அருகில் இக்கோயில் உள்ளது. இதனை சௌமுக்நாத் கோயில் என்றும் அழைப்பர்.

## மேற்கோள்கள்

### ஆதார நூற்பட்டியல்
*
*
*
*
*
*
*Dehejia, V. (1997). *Indian Art*. Phaidon: London. .
*
*
*
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
*
*
*
*
* Michael W. Meister et al. (Eds.): *Encyclopaedia of Indian Temple Architecture. North India—Foundations of North Indian Style* Princeton University Press, Princeton, 1988, , p.&nbsp;39f.
* Michael W. Meister, MA Dhaky (Eds.): *Encyclopaedia of Indian Temple Architecture: North India—Period of Early Maturity* Princeton University Press, Princeton, 1991, , p.&nbsp;69ff.
*
*
*
*
*
*
*
* Joanna Gottfried Williams: *The Art of Gupta India: Empire and Province* Princeton University Press, Princeton 1982, , pp.&nbsp;105–114.
* RD Trivedi: *Temples of the Pratihara Period in Central India* Archaeological Survey of India, New Delhi 1990, p.&nbsp;125ff.
* George Michell: *The Hindu temple: Architecture of a world religion* DuMont, Cologne 1991, , p.&nbsp;122f.
*

## வெளி இணைப்புகள்

*Le problème des temples à toit plat dans l'Inde du Nord, Odette Viennot, Arts asiatiques (1968, in French, Fig. 22-24: 1919 photos of Nachna temples, Discussion: pp.&nbsp;30–32)

பகுப்பு:பன்னா மாவட்டம்
பகுப்பு:மத்தியப் பிரதேசத்திலுள்ள சிவன் கோயில்கள்
1,3-இரு தையீட்டேன்

**1,3-இரு தையீட்டேன்** *(1,3-Dithietane)* என்பது C2H4S2  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு பல்லினவளைய கரிமச் சேர்மமாகும். நிறமற்றும் படிகவடிவிலும் காணப்படும் இச்சேர்மம் விரும்பத்தகாத சுவை கொண்ட திண்மமாக அறியப்படுகிறது. பிசு(குளோரோமெத்தில்)சல்பாக்சைடுடன் சோடியம் சல்பைடை வினைபுரியச் செய்து 1,3-இருதையீட்டேன் 1- ஆக்சைடு முதலில் தயாரிக்கப்படுகிறது.  தொடர்ந்து இதை டெட்ரா ஐதரோபியூரான்-போரேன் ஒடுக்க வினைக்கு உட்படுத்தி  முதன் முதலில் 1976 ஆம் ஆண்டு 1,3-இருதையீட்டேன் தயாரிக்கப்பட்டது. 

 

செபோடிடன் என்ற எதிர் உயிரியும் போசுதையீட்டேன் என்ற களைக்கொல்லியும் 1,3-இருதையீட்டேன் வேதி வினைக்குழுவைக் கொண்ட சேர்மங்களுக்கு எடுத்துக்காட்டுகளாகும். 

## மேற்கோள்கள்


பகுப்பு:பல்லின வளையச் சேர்மங்கள்
தூய தமிழ்ப் பற்றாளர் விருது

**தூயதமிழ்ப் பற்றாளர் விருது** என்பது தமிழ்நாடு அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ்ச் சொற்பிறப்பியல் அகரமுதலித் திட்ட இயக்ககத்தின் வழியாகத் தமிழ் மொழியைப் பிழையில்லாமல் நடைமுறை வாழ்க்கையிலும் தூயதமிழிலே பேசும் தனித்தமிழ்ப் பற்றாளர்களுக்கு, மாவட்டத்திற்கு ஒருவர் என்ற வகையில், ஒவ்வொரு ஆண்டும் தமிழ் அகராதியியல் நாள் விழாவில் வழங்கப்படும் விருதாகும். இந்த விருதுக்கான பாராட்டுச் சான்றிதழுடன், பரிசுத்தொகையாக ரூபாய் 20 ஆயிரம் வழங்கத் தமிழ்நாடு அரசாணை 2020 திசம்பர் 30-இல் வெளியிடப்பட்டது.

இந்த விருதுக்கு விண்ணப்பிப்போரின் தமிழ்ப் பற்றை ஆராயும் வகையில், எந்த நாளில் வேண்டுமானாலும் முன்னறிவிப்பின்றி அலைபேசி வழியாக நேர்காணல் நடத்தப்பெற்று, அதன் வழியாக, தூயதமிழ்ப் பற்றாளர் விருதுக்குரியவர்கள் தேர்வு செய்யப்படுகின்றனர்.

இதற்கு முன்பாக, இந்த விருது 2020-ஆம் ஆண்டில் மாநில அளவில் மூன்று பேர்களுக்கு மட்டும் வழங்கப்பட்டது. அப்போது இந்த விருதுக்குப் பாராட்டுச் சான்றிதழுடன் பரிசுத் தொகையாக ரூபாய் 5 ஆயிரம் வழங்கப்பட்டது.

## தூயதமிழ்ப் பற்றாளர் பரிசு

2020 ஆம் ஆண்டில் ரூபாய் 5 ஆயிரம் பரிசுத் தொகையுடனான ”தூயதமிழ்ப் பற்றாளர் பரிசு” பெற்றவர்கள் பட்டியல் இது:

#சி. மணிகண்டன், கோயம்புத்தூர்.
#இரா. அரிதாசு, அரியலூர்.
#த. ஆரோக்கிய ஆலிவர் ராசா, திருச்சி.

## தூயதமிழ்ப் பற்றாளர் விருதாளர்கள்

### 2020 மற்றும் 2021 ஆம் ஆண்டு விருதாளர்கள் பட்டியல்

மாவட்ட வாரியாக, 2020 ஆம் ஆண்டு  மற்றும் 2021 ஆம் ஆண்டுகளில்   பெற்றவர்கள் பட்டியல்

**குறிப்புகள்:**

* 2020 ஆம் ஆண்டுக்கு நீலகிரி, நாமக்கல் மாவட்டங்களிலிருந்து விருதுக்குத் தகுதியுடையவர்களாக எவரும் தேர்வு செய்யப்படவில்லை.
* 2021 ஆம் ஆண்டில் 13 மாவட்டங்கள் தவிர, 25 மாவட்டங்களிலிருந்து விருதுக்குத் தகுதியுடையவர்களாக எவரும் தேர்வு செய்யப்படவில்லை.

### 2022 மற்றும் 2023 ஆம் ஆண்டுகளுக்கான விருதாளர்கள் பட்டியல்
2022 ஆம் ஆண்டு  மற்றும் 2023 ஆம் ஆண்டு, விருது பெற்றவர்களின் பட்டியல்

**குறிப்புகள்:**

* 2022 ஆம் ஆண்டுக்கு கரூர், மயிலாடுதுறை, நீலகிரி மாவட்டங்களிலிருந்து விருதுக்குத் தகுதியுடையவர்களாக எவரும் தேர்வு செய்யப்படவில்லை.
* 2022 ஆம் ஆண்டில் இவ்விருது பெற்றவர்களில் தமிழ்ப்பரிதி மாரி (சேலம்) மற்றும் மு. சுப்பிரமணி (தேனி) ஆகியோர் விக்கிப்பீடியா பயனர்கள் என்பது குறிப்பிடத்தக்கது.
* 2023 ஆம் ஆண்டில் 21 மாவட்டங்கள் தவிர, 17 மாவட்டங்களிலிருந்து விருதுக்குத் தகுதியுடையவர்களாக எவரும் தேர்வு செய்யப்படவில்லை.

### 2024 ஆம் ஆண்டுக்கான விருதாளர்கள் பட்டியல்

2024 ஆம் ஆண்டு விருது பெற்றவர்களின் பட்டியல் ,

## மேற்கோள்கள்

பகுப்பு:தமிழ்நாடு அரசுத் திட்டங்கள்
பகுப்பு:தமிழ் வளர்ச்சித் துறை விருதுகள்
நற்றமிழ்ப் பாவலர் விருது

**நற்றமிழ்ப் பாவலர் விருது** என்பது தமிழ்நாடு அரசு ஆண்டுதோறும் வழங்கும் ஒரு விருது ஆகும். இவ்விருது தமிழக அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ் சொற்பிறப்பியல் அகரமுதலித் திட்ட இயக்கத்தின் வழியாக மரபுக்கவிதை, அல்லது புதுக்கவிதைப் படைப்புகளில் பிற மொழிக் கலப்பில்லாத தூய தமிழ்ச் சொற்களையும், புதிய தமிழ்க் கலைச்சொற்களையும் பயன்படுத்தும், இரு கவிஞர்களை ஊக்குவிக்கும் வகையில், ஒவ்வொரு ஆண்டும் தமிழ் அகராதியியல் நாள் விழாவில் வழங்கப்படுகிறது. இந்த விருதுக்கான பாராட்டுச் சான்றிதழுடன், பரிசுத்தொகையாக ரூபாய் 50,000/- வழங்கத் தமிழ்நாடு அரசாணை 2020 திசம்பர் 31 ஆம் நாள் வெளியிட்டது.

## நற்றமிழ்ப் பாவலர் விருதாளர்கள்

2020 ஆம் ஆண்டு , 2021 ஆம் ஆண்டு, மற்றும் 2022 ஆம் ஆண்டு  மற்றும் 2023 ஆம் ஆண்டிற்கான  விருது பெற்றவர்கள் பட்டியல்

## மேற்கோள்கள்

பகுப்பு:தமிழ்நாடு அரசுத் திட்டங்கள்
பகுப்பு:தமிழ் வளர்ச்சித் துறை விருதுகள்
சாக்சி ரங்காராவ்

**சாக்சி ரங்க ராவ்** (Sakshi Ranga Rao) (15 செப்டம்பர் 1942&nbsp;- 27 சூன் 2005) மேடை நாடகங்களிலும், தென்னிந்தியத் திரைப்படங்களிலும் ஒரு குணசித்திர நடிகராக இருந்தார்.

## சொந்த வாழ்க்கை
ஆந்திரப் பிரதேச மாநிலத்தின் கிருஷ்ணா மாவட்டத்தில் அமைந்த குடிவாடா அருகே உள்ள கோந்திபாரு கிராமத்தைச் சேர்ந்த இரங்கவச்சுலா இரங்க ராவாக இலட்சுமி நாராயணன், இரங்கநாயக்கம்மாவுக்கு பிறந்தார்.  விசாகப்பட்டினத்தின் ஆந்திர பல்கலைக்கழகத்தில் தட்டச்சாளராக தனது வாழ்க்கையைத் தொடங்கினார். நாடகக் கலைகளில் ஆர்வம் காட்டிய இவர், மேடையில் சோகம் அல்லது பரிதாபத்தை ஏற்படுத்தும் பாத்திரத்தை ஏற்று நடித்தார். பாபு இயக்கிய 1967ஆம் ஆண்டில் வெளியான *சாக்சி* என்ற படத்துடன் தனது திரைப்பட வாழ்க்கையைத் தொடங்கினார். பின்னர், எஸ்.வி.ரங்க ராவிலிருந்து தன்னை வேறுபடுத்திக் கொள்வதற்காக சாக்சி இரங்க ராவ் என்று அறியப்பட்டார். சுமார் நான்கு தசாப்தங்களாக சுமார் 450 படங்களில் நடித்தார். அவற்றில் பெரும்பாலோர் நகைச்சுவை வேடங்களாகும்.

கே. விஸ்வநாத், பாபு, வம்சி ஆகியோர் இயக்கிய பெரும்பாலான தெலுங்குப் படங்களில் நடித்த பெருமை இவருக்கு இருந்தது.  *சிறிவெண்ணிலா*, *ஸ்வர்ண கமலம்*, *ஏப்ரல் 1 விடுதலா*, *ஜோக்கர்* ,ஸ்வர்காபிசேகம் போன்ற வெற்றிகரமான படங்களில் நடித்துள்ளார். .

## இறப்பு
சிறுநீரகச் செயலிழப்பு காரணமாக 2005ஆம் ஆண்டில் தனது 63 வயதில் நீண்டகால நோய்க்குப் பிறகு சென்னையில் காலமானார். தொலைக்காட்சி நடிகர் சாக்சி சிவா இவரது இளைய மகனவார்.

## மேற்கோள்கள்

## வெளி இணைப்புகள்
* 

பகுப்பு:கிருஷ்ணா மாவட்ட மக்கள்
பகுப்பு:தெலுங்குத் திரைப்பட நடிகர்கள்
பகுப்பு:2005 இறப்புகள்
பகுப்பு:1942 பிறப்புகள்
ரெண்டு பொண்டாட்டி காவல்காரன்

**ரெண்டு பொண்டாட்டி காவல்காரன்** (Rendu Pondatti Kaavalkaaran) 1992 ஆம் ஆண்டு இரேலங்கி நரசிம்மராவ் இயக்கி தமிழ் மொழியில் வெளிவந்த நகைச்சுவைத் திரைப்படமாகும் . இப்படத்தில் ஆனந்த் பாபு இரட்டை வேடத்திலும், ரோகிணி, வைதேகி, தேவிப்ரியா ஆகியோர் முக்கிய வேடங்களில் நடித்துள்ளனர். பி. பலராமன் தயாரித்த இப்படத்திற்கு, இராஜ்–கோட்டி இசையமைத்திருந்தினர். இப்படம் 1992 பிப்ரவரி 7 அன்று வெளியிடப்பட்டது. இந்த படம் இயக்குனரின் சொந்த தெலுங்குப் படமான *இத்தரு பெல்லால முத்துலா போலீஸ்* என்பதன் மறு ஆக்கமாகும்.

## நடிகர்கள்

* கிருஷ்ணனாகவும், ஆனந்தாகவும் என இரட்டை வேடத்தில் ஆனந்த் பாபு, 
* இருக்மிணியாக ரோகினி
* சத்தியபாமாவாக வைதேகி
* இலலிதாவாக தேவிப்ரியா
* முத்துசாமியாக சனகராஜ்
* செந்தில்
* மங்களமாக ஒய் விஜயா
* சிறீலட்சுமி
* லூசு மோகன்
* ஓமக்குச்சி நரசிம்மன்
* டைப்பிஸ்டு கோபு

## ஒலிப்பதிவு
வைரமுத்து எழுதிய படத்தின் பாடல்ளுக்குஇசையமைப்பாளர்கள் ராஜ்-கோட்டி இசையமைத்துருந்தனர்.தார். 1992 இல் வெளியிடப்பட்ட இந்த ஒலிப்பதிவில், 4 தடங்கள் உள்ளன.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
சினௌலி தொல்லியல் களம்

**சினௌலி தொல்லியல் களம்** (**Sinauli**) (தேவநாகரி: सिनौली) இந்தியாவின் உத்தரப் பிரதேசத்தின் மேற்கில் அமைந்த பாக்பாத் மாவட்டத்தில் பரௌத் அருகே அமைந்துள்ள தொல்லியல் களம் ஆகும்.இத்தொல்லியல் களத்தில் வெண்கலக் காலத்திய திட-வட்டு சக்கர "இரதங்களுக்கு" புகழ் பெற்றது.  ஆனால் இதன் இரதம் எனும் தேர் சக்கரங்களுக்கு ஆரங்கள் இல்லை.உள்ளூர் புராணக் கதைகளின் படி, குருச்சேத்திரப் போரைத் தவிர்க்க, பாண்டவர் சார்பில், கிருஷ்ணர் துரியோதனிடம் கேட்ட ஐந்து கிராமங்களில் சினௌலியும் ஒன்றாகும்.சினௌலில் தொல்லியல் களம் சிந்துவெளி நாகரிகத்தின் பிந்தைய அரப்பா காலத்தைச் (கிமு 1800 – கிமு 1300) சேர்ந்ததாகும்.  

2005-06-ஆம் ஆண்டுகளில் மற்றும் 2018-ஆம் ஆண்டில் இந்தியத் தொல்லியல் ஆய்வகம்  சினௌலியில் அகழ்வாய்வுப் பணி தொடங்கியது. அகழாய்வில் இவ்விடத்தில் பண்டைய அரச குடும்பத்தினரின் இடுகாடு கண்டுபிடிக்கப்பட்டது. இதன் தொல்லியல் அறிக்கையில் சினௌலி தொல்லியல் களம், பிந்தைய கால அரப்பா பண்பாட்டின் நீட்சியாக கருதப்பட்டது.

சினௌலி அரச குடும்பத்தினரின் 125 கல்லறை மரச் சவப்பெட்டிகள், மர வண்டிகள் (தேர்கள்), செப்பு வாட்கள் மற்றும் தலைக்கவசங்கள் கண்டுபிடிக்கப்பட்டது. மர வண்டி போன்ற தேர்களின் தட்டு போன்ற சக்கரங்கள் செப்புத் தகட்டால் மூடப்பட்டிருந்தது. ஆனால்  சக்கரங்களுக்கு ஆரங்கள் இல்லை.  ஆனால் அஸ்கோ பார்ப்போலா இந்த தேர்களை காளைகள் இழுக்கும் மர வண்டி என்று கூறுகிறார். சில தொல்லியல் அறிஞர்கள் தேருடன் சேர்த்து கண்டுபிடிக்கப்பட்ட சவுக்கை குறிப்பாக ஒரு குதிரையில் பயன்படுத்தப்பட்ட வகையே, ஆனால் ஒரு காளைக்கானது அல்ல என வலியுறுத்துகிறார்கள். 

டிசம்பர், 2018--இல் சினௌலியில் புதிதாக அகழாய்வுப் பணி மேற்கொள்ள இந்தியத் தொல்லியல் ஆய்வகம் அனுமதி வழங்கியது. தொழில் முறை அல்லாத தொல்லியலில் ஆர்வமுள்ளவர்கள் தற்போது சினௌலியில் அகழாய்வு செய்கின்றனர்.

## இதனையும் காண்க
* சிந்துவெளி நாகரிகத்தின் தொல்லியல் களங்கள்
## மேற்கோள்கள்

பகுப்பு:இந்தியத் தொல்லியற்களங்கள்
பகுப்பு:சிந்துவெளி நாகரிகத்தின் தொல்லியல் களங்கள்
பகுப்பு:பாகுபத் மாவட்டம்
வெண்ணிலா கிசோர்

**பொக்காலா கிசோர் குமார்** (**Bokkala Kishore Kumar** ) (19 செப்டம்பர் 1980 அன்று பிறந்தவர்) வெண்ணிலா **கிசோர்** எனத் தொழில் ரீதியாகவும் அறியப்படும் இவர் ஒரு இந்தியத் திரைப்பட நடிகரும், இயக்குநருமாவார். இவர் முக்கியாமாக தெலுங்குப் படங்களில் தோன்றியுள்ளார். நகைச்சுவை வேடங்களில் பெயர் பெற்ற இவருக்கு, வெண்ணிலா (2005) என்ற முதல் திரைப்படத்திற்குப் பிறகு இப்பெயர் வழங்கப்பட்டது. இவர் இரண்டுநந்தி விருதுகளையும், ஒரு தென்னிந்திய திரையுலகின் கலை மற்றும் தொழில்நுட்ப சாதனைகளுக்கான விருதையும் பெற்றவர்.

## ஆரம்ப கால வாழ்க்கை
கிசோர் இன்றைய தெலங்காணாவின் கமரெடியில் பிறந்து வளர்ந்தார். பட்டப்படிப்புக்காக ஐதராபாத்துக்குக் குடிபெயர்ந்த இவர், பின்னர் உயர் படிப்புகளுக்காக அமெரிக்காவுக்குச் சென்றா. மிச்சிகனில் உள்ள பெர்ரிஸ் மாநிலப் பல்கலைக்கழகத்தில் முதுகலைப் பட்டம் முடித்து மென்பொருள் பொறியாளராகத் தனது வாழ்க்கையைத் தொடங்கினார்.

## தொழில்
அமெரிக்காவில் தங்கியிருந்த காலத்தில், இவர், தேவா கட்டாவின் இயக்கத்தில் *வெண்ணிலா* (2005) படத்தில் பணிபுரியும் வாய்ப்பைப் பெற்றார். *துக்குடு* படத்தில் "சாஸ்திரி" என்ற பாத்திரத்திற்காக பாராட்டைப் பெற்றார். இவரது நடிப்பில் வெளியான படங்களில் *பிந்தாஸ்*, ஜமீன், *தாருவ்*, *சீம தப்பக்காய்*, பாட்ஷா, *தூசுகெல்தா*, *பண்டக சேசுகோ*, *ஆகாடு*, த/பெ சத்தியமூர்த்தி, சீமந்துடு, *பலே பலே மொகவாடுவோய்*, *எக்கடிகி போத்தாவு சின்னவாடா* ஆகியவையும் அடங்கும். இவர், *வெண்ணிலா 1½*, *யாபா* என்ற இரண்டு தெலுங்குப் படங்களையும் இயக்கியுள்ளார். ஒரு இயக்குநராக தோல்வியை கண்ட பின்னர், இவர் மீண்டும் நடிப்புக்கு வந்துள்ளார்.

## மேற்கோள்கள்

## வெளி இணைப்புகள்
*
*

பகுப்பு:1980 பிறப்புகள்
பகுப்பு:தெலுங்கு நகைச்சுவையாளர்கள்
பகுப்பு:தெலுங்குத் திரைப்பட நடிகர்கள்
பகுப்பு:வாழும் மக்கள்
பளிங்கு அரண்மனை விலங்குக்காட்சிசாலை

*இந்தியாவின் வடக்கு கொல்கத்தாவில்* **[[பளிங்கு அரண்மனை (கொல்கத்தா)]]** அமைந்துள்ளது. இது ஒரு அரண்மனை மாளிகையாகும். 1835ஆம் ஆண்டில் ராஜா ராஜேந்திர முல்லிக் என்பவரால் இந்த அரண்மனை கட்டப்பட்டது. அழகான மேற்கத்தியச் சிற்பங்கள், விக்டோரியன் தளபாடங்கள் துண்டுகள், மற்றும் ஐரோப்பிய மற்றும் இந்தியக் கலைஞர்களின் ஓவியங்கள். பெரிய சரவிளக்குகள், கடிகாரங்கள் மற்றும் மன்னர்கள் மற்றும் இராணிகளின் மார்பளவு சிலைகள் அரண்மனையின் மண்டபங்களை அலங்கரிக்கின்றன. இந்த அரண்மனை பளிங்கு சுவர் மற்றும் தளங்கள், பழங்காலப் பொருட்கள், ரூபன்ஸ் ஓவியங்கள், கியூரியஸ், பளிங்கு சிலைகள், நிலைக் கண்ணாடிகள் மற்றும் அரிய பறவைகளின் சேகரிப்புக்குப் பிரபலமானது. பளிங்கு அரண்மனை பயன்பாட்டில் உள்ளபோதும், பார்வையாளர்களுக்குத் தடைசெய்யப்பட்டுள்ளது. அரண்மனையினைப் பார்வையிட அரசு சுற்றுலா அலுவலகத்திலிருந்து அனுமதி பெறப்பட வேண்டும்.

அரண்மனைக்கு அடுத்து **பளிங்கு அரண்மனை [[விலங்குக் காட்சிச்சாலை|விலங்குக்காட்சிசாலை]]** (*Marble Palace Zoo***)** அமைந்துள்ளது. இது இந்தியாவில் ராஜா ராஜேந்திர முல்லிக்கால் திறக்கப்பட்ட முதல் மிருகக்காட்சிசாலையாகும். தற்போது பறவை காட்சிகூடம் மயில்கள், தூக்கான், நாரைகள் மற்றும் கொக்குகளுடன் பார்வைக்கு உள்ளது .

## மேற்கோள்கள்

## வெளி இணைப்புகள்

* இதன் அதிகாரப்பூர்வ வலைத்தளம்: "மத்திய உயிரியல் பூங்கா ஆணையம்" (CZA), இந்திய அரசு
பகுப்பு:Coordinates on Wikidata
பகுப்பு:இந்திய விலங்கியல் பூங்காக்கள்
பகுப்பு:மேற்கு வங்காளம்
தூய தமிழ் ஊடக விருது

**தூய தமிழ் ஊடக விருது** தமிழ்நாடு அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ் சொற்பிறப்பியல் அகரமுதலித் திட்ட இயக்ககத்தின் வழியாகத் தூய தமிழைப் பயன்படுத்தும் காட்சி மற்றும் அச்சு ஊடகங்களை ஊக்குவிக்கும் வகையில் ஒவ்வொரு ஆண்டும் தமிழ் அகராதியியல் நாள் விழாவில் வழங்கப்படுகிறது. காட்சி ஊடகம் ஒன்றிற்கும், அச்சு ஊடகம் ஒன்றுக்குமென்று வழங்கப்படும் இந்த விருதுக்கான பாராட்டுச் சான்றிதழுடன், பரிசுத்தொகையாக ரூபாய் 50,000/- வழங்கத் தமிழ்நாடு அரசாணை வெளியிடப்பட்டிருக்கிறது.

## தூயதமிழ் ஊடக விருது பெற்றோர்

## மேற்கோள்கள்

பகுப்பு:தமிழ்நாடு அரசுத் திட்டங்கள்
பகுப்பு:தமிழ் வளர்ச்சித் துறை விருதுகள்
1,2-தயசோல்

**1,2-தயசோல்** *(1,2-thiazole)* C3H3NS என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். ஐசோதயசோல் என்ற பெயராலும் இது அழைக்கப்படுகிறது. இச்சேர்மத்தின் கட்டமைப்பில்  மூன்று கார்பன் அணுக்கள், ஒரு நைட்ரசன், ஒரு கந்தகம் என  ஐந்து உறுப்புகள் கொண்ட அரோமாட்டிக் வளையம் உள்ளது. அசோல்கள் என்ற பல்லினவகைச் சேர்ம வகைப்பாட்டில் 1,2-தயசோல் இடம்பெறுகிறது. ஒத்த மூலக்கூற்று வாய்ப்பாட்டைக் கொண்ட சமபகுதி அசோல்களிலிருந்து மாறுபட்டு பல்லின அணுக்கள் இங்கு அடுத்தடுத்து இடம்பெற்றுள்ளன.
  
ஐசோதயசோலின் வளைய அமைப்பானது மருந்துகளான சிப்ராசிடோன் மற்றும் பெரோசுபிரோன் போன்ற பெரிய சேர்மங்களின் உயிரியல் செயல்பாடுகளுடன் இணைக்கப்பட்டுள்ளது.   
## மேற்கோள்கள்

பகுப்பு:பல்லின வளையச் சேர்மங்கள்
பிரிடின்-4-கார்பாக்சமைடு

**பிரிடின்-4-கார்பாக்சமைடு** (*Pyridine-4-carboxamide*) C6H6N2O  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். ஐசோநிக்கோட்டினமைடு என்ற பெயராலும் இது அழைக்கப்படுகிறது. நிக்கோட்டினமைடு சேர்மத்தின் சமபகுதியான இச்சேர்மத்தில் கார்பாக்சமைடு குழு 3-ஆம் நிலையில் இணைந்துள்ளது.  

ஒரு லிட்டருக்கு 191 கிராம் என்ற அளவில் ஐசோநிக்கோட்டினமைடு தண்ணீரில் கரைகிறது. எத்தனால், டைமெத்தில் சல்பாக்சைடு, மெத்தனால், குளோரோஃபார்ம், குளோரோஃபார்ம் மெத்தனால் கலவை லிட்டருக்கு 10 மி.கி என்ற அளவில் ஈராக்சேன் போன்ற கரைப்பான்களிலும் இது கரைகிறது. பாதுகாப்பான ஒரு வேதிப்பொருளான இச்சேர்மம் சடப்பொருள்கள் தயாரிப்பில் பயன்படுத்தப்படுகிறது. 
 
எந்த சேர்மத்தில் அமைடு நைட்ரசன் மற்றொரு அமைடு நைட்ரசனுடன் இணைக்கப்பட்டு பின்னர் இரட்டைப் பிணைப்பால் இணைக்கப்பட்டுள்ளதோ அச்சேர்மத்தை ஐசோநிக்கோட்டினாயில் ஐதரசோன்கள் என்பர்.  
## மேற்கோள்கள்

பகுப்பு:பல்லின வளையச் சேர்மங்கள்
விலங்கியல் (ஆய்விதழ்)

***விலங்கியல்*** (Zoology) என்பது 1886ஆம் ஆண்டில் துவங்கப்பட்ட விலங்கியல் ஆய்வுக்கட்டுரைகளை உள்ளடக்கிய சகமதிப்பாய்வு செய்யப்படும் அறிவியல் ஆய்வு இதழாகும். இது எல்செவியர் பதிப்பகத்தால் வெளியிடப்படுகிறது. இந்த ஆய்விதழின் தலைமை தொகுப்பாசிரியர் தாமஸ் ஜி.சி போச்சு (கீல் பல்கலைக்கழகம்) ஆவார்.

பத்திரிக்கை மேற்கோள் அறிக்கைகளின்படி, இந்த ஆய்விதழின் 2020 ஆம் ஆண்டு தாக்கக் காரணி 1.681ஆக உள்ளது. 

## மேலும் காண்க

* விலங்கியல் பத்திரிகைகளின் பட்டியல்

## மேற்கோள்கள்

## வெளி இணைப்புகள்

* 
பகுப்பு:ஆங்கில இதழ்கள்
ரிமோட்

**ரிமோட்** (*Remote*) என்பது 2004 ஆம் ஆண்டு வெளியான தமிழ் மொழி நாடகத் திரைப்படமாகும், இப்படமானது கார்வண்ணன் அவரது மரணத்திற்கு முன் கடைசியாக இயக்கிய  திரைப்படம் ஆகும். இந்த படத்தில் நெப்போலியன் முக்கியக் கதாபாத்திரத்தில் நடித்தார். பல புதுமுகங்கள் துணை வேடங்களில் நடித்தனர். இப்படத்திற்கு பானபத்ரன் இசை அமைத்தார். படமானது 26 திசம்பர் 2004 அன்று வெளியிடப்பட்டது. 2004 இந்தியப் பெருங்கடல் நிலநடுக்கமும் ஆழிப்பேரலையின் தாக்கம் குறித்து இப்படத்தில்    சுருக்கமாக குறிப்படப்படுள்ளது. இந்த படம் பின்னர் டைம் *லிமிட் 36 ஹவர்ஸ்* என இந்தியில் மொழிமாற்றம் செய்து வெளியிடப்பட்டது.

## நடிகர்கள்
* நெப்போலியன்
* அனாமிகா
* காதல் சுகுமார்
* கதிர்
* கல்பனா சிறீ
* ரேணுகா
* வேந்தன்
* ஹாரிஸ்
* ஜெய்குமார்
* நஸ்ரின்
* ராஜ்குமார்
* ரேவலி குமார்
* போண்டா மணி
* அமிருன்னிஷா குணசேகரன்

## இசை
திரைப்பட பின்னணி இசை மற்றும் பாடல் இசை  ஆகியவற்றைஇசையமைப்பாளர் பானபத்ரன் அமைத்தார். 2004 இல் வெளியிடப்பட்ட இதன் இசைப்பதிவு நான்கு பாடல்கள் இருந்தன.

## மேற்கோள்கள்

பகுப்பு:2004 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நெப்போலியன் நடித்த திரைப்படங்கள்
விலங்கியல் ஆய்விதழ்

***விலங்கியல் ஆய்விதழ்*** என்பது  விலங்குகள் குறித்த ஆய்வினை வெளியிடும் அறிவியல் ஆய்விதழ் ஆகும். இது 1830ஆம் ஆண்டில் இலண்டன் விலங்கியல் சங்கத்தால் நிறுவப்பட்டது இந்த ஆய்விதழை விலே-பிளாக்வெல் வெளியிடுகிறது. இதில் ஆய்வு முடிவுகள் அடங்கிய ஆய்வுக் கட்டுரைகளைக் கொண்டுள்ளது. இவை பொதுவான விலங்கியல் ஆராய்ச்சியாளர்களை இலக்காகக் கொண்டுள்ளன. சில கட்டுரைகள் ஆசிரியரின் விருப்பத்தைப் பொறுத்துத் திறந்த அணுகல் வழியாகவும் கிடைக்கின்றன.

பழமையான இந்த ஆய்விதழ் ஆரம்பத்தில், 1833 முதல், ***லண்டனின் விலங்கியல் சங்கத்தின் நடவைக்கைகள்*** என்று வெளியிடப்பட்டது (). பின்னர் 1965 முதல் 1984 வரை, *விலங்கியல் ஆய்விதழ்: இலண்டன் விலங்கியல் சங்கத்தின் செயல்முறைகள்* என வெளியானது ().

## மேலும் காண்க

* விலங்கியல் பத்திரிகைகளின் பட்டியல்

## வெளி இணைப்புகள்

## மேற்கோள்கள்

* 
* லண்டனின் விலங்கியல் சங்கத்தின் பி.எச்.எல் டிஜிட்டல் செய்யப்பட்ட செயல்முறைகள் 1833 (பகுதி 1) - 1922
* ''லண்டனின் விலங்கியல் சங்கத்தின் செயல்முறைகளிலிருந்து'' தட்டுகளின் விளக்கப்படங்கள் 
பகுப்பு:ஆங்கில இதழ்கள்